turjo4nis/wikipedia-bn-dump-20250701 huggingface dataset:
গাজীপুর পল্লী বিদ্যুৎ সমিতি-১

গাজীপুর পল্লী বিদ্যুৎ সমিতি-১ হচ্ছে বাংলাদেশ পল্লী বিদ্যুতায়ন বোর্ড কর্তৃক পরিচালিত ৮০টি পল্লী বিদ্যুৎ সমিতির মধ্যে একটি। গাজীপুর পল্লী বিদ্যুৎ সমিতি-১ ঢাকা বিভাগের গাজীপুর জেলায় ৬টি জোনাল অফিস, ১টি সাব-জোনাল অফিস, ৪টি এরিয়া অফিস এবং ১২টি অভিযোগ কেন্দ্রের মাধ্যমে বিদ্যুৎ সেবা প্রদান করে থাকে। গাজীপুর পল্লী বিদ্যুৎ সমিতি-১ প্রতিষ্ঠিত হয় ১ জুলাই, ২০১৭ সালে ।

ইতিহাস 
গাজীপুর পল্লী বিদ্যুৎ সমিতি-১ এর যাত্রা শুরু হয় ২০১৭ সালে। এ সমিতির অধীনে ৩টি উপজেলা, ১৪টি ইউনিয়ন, ৪৭৭টি গ্রাম রয়েছে। এর সদর দপ্তর গাজীপুর জেলার চান্দনায় অবস্থিত।

জোনাল অফিসসমূহ 
এ পল্লী বিদ্যুৎ সমিতির অধীনে থাকা জোনাল অফিসগুলো হচ্ছে:
 কোনাবাড়ী জোনাল অফিস
 কাশিমপুর জোনাল অফিস, 
 পুবাইল জোনাল অফিস
 কালীগঞ্জ জোনাল অফিস
 বোর্ডবাজার জোনাল অফিস
 ছায়াবিথী জোনাল অফিস।

সাব-জোনাল অফিসসমূহ 
 সালনা সাব জোনাল অফিস

এরিয়া অফিসসমূহ 
০৪টি  : জামালপুর, শিমুলতলী ও কুনিয়া ও মামুননগর।

গ্রাহক সংখ্যা 
গাজীপুর পল্লী বিদ্যুৎ সমিতি-১ এর প্রায় ৫,৫২,০৫১ জন আবাসিক গ্রাহক রয়েছে।

অন্যান্য তথ্য 
 মোট আয়তন: ৫৫৮ বর্গকিলোমিটার
 সিষ্টেম লস: ৬.৮৮%
 উপকেন্দ্র: ৩০টি
 উপকেন্দ্রের ক্ষমতা: ৭১৫ এমভিএ।

আরও দেখুন 
 বাংলাদেশ বিদ্যুৎ উন্নয়ন বোর্ড
 ঢাকা বিদ্যুৎ বিতরণ কর্তৃপক্ষ

তথ্যসূত্র 

২০১৭-এ বাংলাদেশে প্রতিষ্ঠিত
বাংলাদেশের পল্লী বিদ্যুৎ সমিতি
গাজীপুর পল্লী বিদ্যুৎ সমিতি-২

গাজীপুর পল্লী বিদ্যুৎ সমিতি-২ হচ্ছে বাংলাদেশ পল্লী বিদ্যুতায়ন বোর্ড কর্তৃক পরিচালিত ৮০ টি পল্লী বিদ্যুৎ সমিতির মধ্যে একটি। গাজীপুর পল্লী বিদ্যুৎ সমিতি-২ ঢাকা বিভাগের গাজীপুর জেলায় সদর দপ্তরসহ ১টি জোনাল অফিস, ৩ টি সাব-জোনাল অফিস এবং ৮ টি অভিযোগ কেন্দ্রের মাধ্যমে বিদ্যুৎ সেবা প্রদান করে থাকে। গাজীপুর পল্লী বিদ্যুৎ সমিতি-২ প্রতিষ্ঠিত হয় ১৪ মার্চ  ২০১৭ সালে ।</ref>

ইতিহাস 
গাজীপুর পল্লী বিদ্যুৎ সমিতি-২ এর যাত্রা শুরু হয় ২০১৭ সালে। এ সমিতির অধীনে ৩টি উপজেলা (গাজীপুর সদর আংশিক, শ্রীপুর (আংশিক) , কাপাসিয়া উপজেলা), ১৭টি ইউনিয়ন, ৩২৪টি গ্রাম রয়েছে। এর সদর দপ্তর গাজীপুর জেলার রাজেন্দ্রপুরে অবস্থিত।

জোনাল অফিসসমূহ 
এ পল্লী বিদ্যুৎ সমিতির অধীনে থাকা জোনাল অফিসগুলো হচ্ছে:
 কাপাসিয়া জোনাল অফিস।

ভিশন ও মিশন 
 ভিশন : গাজীপুরপবিস-২ এর আওতাধীন সকল জনগনকে শতভাগ বিদ্যুতায়নের মাধ্যমে নির্ভরযোগ্য ও মানসম্মত বিদ্যুৎ সরবরাহের মাধ্যমে গ্রাহকসেবা নিশ্চিত করা।
 অভিলক্ষ্য (Mission): অত্র সমিতিতে ইতোমধ্যে শতভাগ উপজেলা বিদ্যুতায়ন কাজ সম্পন্ন হয়েছে। সুতরাং নতুন নতুন শিল্প এবং অন্যান্য সংযোগ অতিদ্রুত সময়ের মধ্যে বিদ্যুৎ সংযোগ দেওয়াসহ নিরবিচ্ছিন্ন বিদ্যুৎ সরবরাহ নিশ্চিত করার মাধ্যমে গ্রামীণ জনগণের আর্থসামাজিক উন্নয়ন।

সাব-জোনাল অফিসসমূহ 
০৩ টি  : আমরাইদ, মির্জাপুর ও ভবানীপুর।

গ্রাহক সংখ্যা 
গাজীপুর পল্লী বিদ্যুৎ সমিতি-২ এর প্রায় ২,৪৯,৩১৬ জন গ্রাহক রয়েছে।

অন্যান্য তথ্য 
 মোট আয়তন: ৪৫৪ বর্গকিলোমিটার
 সিষ্টেম লস: ২.৭৩%।

আরও দেখুন 
 বাংলাদেশ বিদ্যুৎ উন্নয়ন বোর্ড
 ঢাকা বিদ্যুৎ বিতরণ কর্তৃপক্ষ

তথ্যসূত্র 

২০১৭-এ বাংলাদেশে প্রতিষ্ঠিত
বাংলাদেশের পল্লী বিদ্যুৎ সমিতি
বোজদোগান

বোজদোগান তুরস্কের এজিয়ান অঞ্চলের আইদিন প্রদেশের একটি ছোট ঐতিহাসিক শহর এবং জেলা। এটি আয়দিন শহর থেকে প্রায় ৭৬ কিমি (৪৭ মা) দূরে অবস্থিত।

বোজদোগান মাউন্ট মাদ্রানের পাশে উচ্চতায় অবস্থিত, যেটি অত্যন্ত মূল্যবান পিনার মাদ্রান মিনারেল ওয়াটারের উৎস হিসেবে ব্যবহৃত এবং এখানে বোতলজাত এবং প্যাকেটজাতকরন করা হয়। চারপাশে সবুজের সমারোহ এবং মোটামুটিভাবে বনভূমি রয়েছে। এখানকার স্থানীয় অর্থনীতি মূলতদ জৈব কৃষির উপর নির্ভর করে, বিশেষ করে জলপাই, ডুমুর, ফল ও সবজি যা ইউরোপ ও আমেরিকার বাজারে রপ্তানি করা হয়।

বোজদোগান ঐতিহাসিকভাবে সরু রাস্তা এবং পাথরের নির্মিত ঘর নিয়ে একটি ছোট শান্ত শহর হিসেবে পরিচিত। বোজদোগান শহরের জনসংখ্যা প্রায় ৯,৮৮৮ জন।

তথ্যসূত্র

বহিঃসংযোগ
  
  
 local information 

আইদিন প্রদেশের জনবহুল স্থান
আইদিন প্রদেশের জেলা
বাদশাহ সালমান কুরআন ও সুন্নাহ প্রতিযোগিতা

পশ্চিম আফ্রিকার দেশগুলির জন্য পবিত্র কুরআন এবং নবীর সুন্নাহর জন্য কিং সালমান প্রতিযোগিতা পশ্চিম আফ্রিকার দেশগুলোর সমন্বয়ে মৌরিতানিয়ায় অনুষ্ঠিত একটি বার্ষিক প্রতিযোগিতা। ৯ জুন ২০২২-এ পবিত্র দুই মসজিদের তত্ত্বাবধায়ক বাদশাহ সালমান বিন আবদুল আজিজের অনুমোদন জারি করা হয়েছিল। সৌদি আরবের পৃষ্ঠপোষকতায় ১৪৪৪ হিজরি সালের প্রথম ত্রৈমাসিকে প্রতিযোগিতার আয়োজন শুরু করা হয়েছিলো। প্রতিযোগিতাটি সৌদি আরবের ইসলামিক অ্যাফেয়ার্স, কল এবং গাইডেন্স মন্ত্রণালয় দ্বারা আয়োজন এবং তত্ত্বাবধান করা হয়। এছাড়াও প্রতিযোগিতাটি আয়োজনের জন্য ইসলামিক রিপাবলিক অফ মৌরিতানিয়ার প্রতিপক্ষের সাথে সমন্বয় করা হয়।

আরও দেখুন 

 বাদশাহ সালমান স্থানীয় প্রতিযোগিতা।

তথ্যসূত্র 

কুরআন তিলাওয়াত প্রতিযোগিতা
সৌদি আরবের পুরস্কার
সালমান বিন আবদুল আজিজের শাসনামলের প্রতিষ্ঠান
কুমিল্লা পল্লী বিদ্যুৎ সমিতি-২

কুমিল্লা পল্লী বিদ্যুৎ সমিতি-২ হচ্ছে বাংলাদেশ পল্লী বিদ্যুতায়ন বোর্ড কর্তৃক পরিচালিত ৮০টি পল্লী বিদ্যুৎ সমিতির মধ্যে একটি। কুমিল্লা পল্লী বিদ্যুৎ সমিতি-২ চট্টগ্রাম বিভাগের কুমিল্লা জেলায় ৬টি জোনাল অফিস, ২টি সাব-জোনাল অফিস এবং ১৮টি অভিযোগ কেন্দ্রের মাধ্যমে বিদ্যুৎ সেবা প্রদান করে থাকে। কুমিল্লা পল্লী বিদ্যুৎ সমিতি-২ প্রতিষ্ঠিত হয় ১৯৯২ সালের ১২ ডিসেম্বর।

ইতিহাস 
কুমিল্লা পল্লী বিদ্যুৎ সমিতি-২ এর যাত্রা শুরু হয় ১৯৯২ সালে। এ সমিতির অধীনে ৬টি উপজেলা, ৫৩টি ইউনিয়ন ও ১৪৪১টি গ্রাম রয়েছে। এর সদর দপ্তর কুমিল্লার উত্তররামপুরতে অবস্থিত।

জোনাল অফিসসমূহ 
এ পল্লী বিদ্যুৎ সমিতির অধীনে থাকা জোনাল অফিসগুলো হচ্ছে:
 চৌদ্দগ্রাম জোনাল অফিস
 বাগমারা জোনাল অফিস
 ব্রাম্মণপাড়া জোনাল অফিস
 বুড়িচং জোনাল অফিস
 গুণবতি জোনাল অফিস
 ময়নামতি জোনাল অফিস।

সাব-জোনাল অফিসসমূহ 
 মিয়া বাজার সাব-জোনাল অফিস
 ভুশ্চি সাব-জোনাল অফিস।

গ্রাহক সংখ্যা 
কুমিল্লা পল্লী বিদ্যুৎ সমিতি-২ এর প্রায় সাড়ে ৪২৭২১৫ গ্রাহক রয়েছে।

অন্যান্য তথ্য 
 মোট আয়তন: ১০১৪ বর্গকিলোমিটার
 সমিতির এলাকা সংখ্যা: ৭টি

আরও দেখুন 
 বাংলাদেশ বিদ্যুৎ উন্নয়ন বোর্ড
 ঢাকা বিদ্যুৎ বিতরণ কর্তৃপক্ষ

তথ্যসূত্র 

১৯৯২-এ বাংলাদেশে প্রতিষ্ঠিত
বাংলাদেশের পল্লী বিদ্যুৎ সমিতি
সর্প দ্বীপ (ইউক্রেন)

সর্প দ্বীপ বা জেমিনি দ্বীপ (; ; ) ইউক্রেনের একটি দ্বীপ। এটি দানিউব বদ্বীপের কাছাকাছি কৃষ্ণ সাগরে অবস্থিত একটি দ্বীপ। এটি ইউক্রেনীয় আঞ্চলিক জলসীমার সীমানা নির্ধারণে একটি গুরুত্বপূর্ণ দ্বীপ।

এই দ্বীপটি ধ্রুপদী কাল থেকে পরিচিত, এবং সেই যুগে এখানে অ্যাকিলিসের একটি গ্রিক মন্দির ছিল। বর্তমানে এটি ইউক্রেনের ওডেসা ওব্লাস্টের অংশ।

দ্বীপটিতে কিছু লোক বসবাস করে, ২০১২ সালে এখানে ৩০ জনেরও কম লোক বাস করত বলে জানা যায়। ২০০৭ সালের ফেব্রুয়ারি মাসে এখানে বাইল নামে একটি গ্রাম প্রতিষ্ঠা করা হয়, যার উদ্দেশ্য ছিল জনবসতিপূর্ণ স্থান হিসেবে দ্বীপটির মর্যাদা সুসংহত করা। ২০০৪ থেকে ২০০৯ সাল পর্যন্ত রোমানিয়া এবং ইউক্রেনের মধ্যে সীমান্ত বিরোধের সময় এই গ্রাম প্রতিষ্ঠার ঘটনা ঘটে। সেই সময় সময় রোমানিয়া দ্বীপটির কারিগরি সংজ্ঞা এবং এর চারপাশের সীমানা নিয়ে বিরোধ করেছিল। ২০০৯ সালে আন্তর্জাতিক আদালত সর্প দ্বীপের চারপাশের মহীসোপানের সীমানা নির্ধারণ করে। তারা রোমানিয়াকে বিতর্কিত সামুদ্রিক অঞ্চলের প্রায় ৮০% প্রদান করে।

২০২২ সালের ২৪ ফেব্রুয়ারি, রুশ নৌবাহিনীর দুটি যুদ্ধজাহাজ হামলা চালিয়ে সর্প দ্বীপ দখল করে নেয়। এরপর থেকে ইউক্রেন দ্বীপটিতে ব্যাপকভাবে বোমাবর্ষণ করে। ২০২২ সালের ৩০ শে জুন, ইউক্রেন ঘোষণা করে যে তারা রুশ বাহিনীকে তাড়িয়ে দ্বীপটি পুনঃআয়ত্বে নিয়েছে; তবে রাশিয়া এই পিছু হটাকে "শুভেচ্ছার নিদর্শন" হিসেবে অভিহিত করে।

তথ্যসূত্র

ইউক্রেনের দ্বীপ
ইউক্রেনের বৈদেশিক সম্পর্ক
কুমিল্লা পল্লী বিদ্যুৎ সমিতি-৪

কুমিল্লা পল্লী বিদ্যুৎ সমিতি-৪ হচ্ছে বাংলাদেশ পল্লী বিদ্যুতায়ন বোর্ড কর্তৃক পরিচালিত ৮০টি পল্লী বিদ্যুৎ সমিতির মধ্যে একটি। কুমিল্লা পল্লী বিদ্যুৎ সমিতি-৪ চট্টগ্রাম বিভাগের কুমিল্লা জেলায় ২টি জোনাল অফিস, ২টি সাব-জোনাল অফিস এবং ৮টি অভিযোগ কেন্দ্রের মাধ্যমে বিদ্যুৎ সেবা প্রদান করে থাকে। কুমিল্লা পল্লী বিদ্যুৎ সমিতি-৪ প্রতিষ্ঠিত হয় ২০১৫ সালের ৭ জুন।

ইতিহাস 
কুমিল্লা পল্লী বিদ্যুৎ সমিতি-৪ এর যাত্রা শুরু হয় ১৯৯২ সালে। এ সমিতির অধীনে ৬টি উপজেলা, ৫৩টি ইউনিয়ন ও ১৪৪১টি গ্রাম রয়েছে। এর সদর দপ্তর কুমিল্লার লাকসামে অবস্থিত।

জোনাল অফিসসমূহ 
এ পল্লী বিদ্যুৎ সমিতির অধীনে থাকা জোনাল অফিসগুলো হচ্ছে:
 চৌদ্দগ্রাম জোনাল অফিস
 বাগমারা জোনাল অফিস
 ব্রাম্মণপাড়া জোনাল অফিস
 বুড়িচং জোনাল অফিস
 গুণবতি জোনাল অফিস
 ময়নামতি জোনাল অফিস।

সাব-জোনাল অফিসসমূহ 
 মিয়া বাজার সাব-জোনাল অফিস
 ভুশ্চি সাব-জোনাল অফিস।

গ্রাহক সংখ্যা 
কুমিল্লা পল্লী বিদ্যুৎ সমিতি-২ এর প্রায় সাড়ে ৪২৭২১৫ গ্রাহক রয়েছে।

অন্যান্য তথ্য 
 মোট আয়তন: ১০১৪ বর্গকিলোমিটার
 সমিতির এলাকা সংখ্যা: ৭টি

আরও দেখুন 
 বাংলাদেশ বিদ্যুৎ উন্নয়ন বোর্ড
 ঢাকা বিদ্যুৎ বিতরণ কর্তৃপক্ষ

তথ্যসূত্র 

২০১৫-এ বাংলাদেশে প্রতিষ্ঠিত
বাংলাদেশের পল্লী বিদ্যুৎ সমিতি
আলজেরিয়া আন্তর্জাতিক কুরআন পুরস্কার

পবিত্র কোরআনের জন্য আলজেরিয়া আন্তর্জাতিক পুরস্কার হল পবিত্র কোরআন মুখস্থ করা এবং ইসলামী ঐতিহ্যকে পুনরুজ্জীবিত করার জন্য একটি আন্তর্জাতিক পুরস্কার। পুরস্কারটি ৬ অক্টোবর ২০০৩ সালে আলজেরিয়া প্রজাতন্ত্রের রাষ্ট্রপতি আবদেলাজিজ বুতেফ্লিকা দ্বারা প্রতিষ্ঠিত হয়েছিল। পুরস্কারের জন্য রাষ্ট্রপতির ডিক্রি নং ছিলো ০৩-৩৩১। এই ডিক্রির মাধ্যমে পবিত্র কুরআন সংরক্ষণ এবং ইসলামী ঐতিহ্যকে পুনরুজ্জীবিত করা জন্য একটি আন্তর্জাতিক পুরস্কার প্রতিষ্ঠিত হয়েছিলো। ৬ সেপ্টেম্বর ২০০৬ এর রাষ্ট্রপতির ডিক্রি ০৮-২৭৭ দ্বারা সংশোধিত এবং পরিপূরকভাবে পুনরায় তৈরি করা হয়েছিলো।

পুরস্কারের লক্ষ্য 
আলজেরিয়া সরকার কর্তৃক এই পুরস্কারের মাধ্যমে আলজেরিয়াসহ সারা মুসলিম বিশ্বে ইসলামি ভ্রাতৃত্ববোধ ফিরিয়ে আনা, কুরআনিক অনুশাসন, তেলাওয়াত বৃদ্ধি করা এই পুরস্কারের উদ্দেশ্য। যাতে সমস্ত মুসলিম বিশ্বে কুরআন তেলাওয়াত বৃদ্ধি পায়, মুসলিম কিশোর ও তরুন সমাজ কুরআনের চেতনায় উতসাহিত হতে পারে, কুরআনের অনুশাসন নিজের ও সামাজিক জীবনে প্রতিফলিত করতে পারে।

পুরস্কারের শাখা 
পুরস্কারের দুটি শাখা রয়েছে।

প্রথম বিভাগঃ পবিত্র কুরআন মুখস্থ করার জন্য আলজেরিয়া আন্তর্জাতিক পুরস্কার, ২৫ বছরের বেশি বয়সী নয় এমন ব্যক্তিদের জন্য কুরআন তেলাওয়াত এবং এর ব্যাখ্যা।

দ্বিতীয় বিভাগঃ পবিত্র কুরআনের তরুণ মুখস্থকারীদের জন্য উত্সাহ প্রতিযোগিতা। ১৫ বছরের কম বয়সী শিশুদের জন্য কুরআন তেলাওয়াত।

তথ্যসূত্র 

আন্তর্জাতিক কুরআন তিলাওয়াত প্রতিযোগিতা
কুরআন অধ্যয়ন
আন্তর্জাতিক পুরস্কার
ইসলামি পুরস্কার
আলজেরীয় পুরস্কার
আলজেরিয়ায় ইসলাম
২০০৩-এ প্রবর্তিত পুরস্কার
পিক্সাবে

পিক্সাবে.কম একটি বিনামূল্যের স্টক ফটোগ্রাফী এবং রয়্যালটি-মুক্ত স্টক মিডিয়া ওয়েবসাইট। এটি শুধুমাত্র কাস্টম  পিক্সাবে লাইসেন্সের অধীনে ছবি, সচিত্রীকরণ, ভেক্টর গ্রাফিক্স, ফিল্ম ফুটেজ এবং সঙ্গীত শেয়ার করার জন্য ব্যবহৃত হয়, যা সাধারণত কিছু বিধিনিষেধ সহ উপাদানের বিনামূল্যে ব্যবহারের অনুমতি দেয়।   

পরিষেবাটিতে ফটোগুলির সামগ্রিক গুণমানকে "বেশিরভাগ অংশের জন্য মাঝারি"  এবং "পরিবর্তনশীল" হিসাবে বর্ণনা করা হয়েছে তবে এটি "বিস্তৃত বিষয়বস্তু" প্রসারিত  করে।

ইতিহাস 
সাইটটি ২০১০ সালের নভেম্বরে জার্মানির উলমে হ্যান্স ব্র্যাক্সমেয়ার এবং সাইমন স্টেইনবার্গার দ্বারা প্রতিষ্ঠিত হয়েছিল।

তথ্যসূত্র

বহিঃসংযোগ 

 
ফটো শেয়ারিং ওয়েবসাইট
বহুভাষিক ওয়েবসাইট
২০১০-এ প্রতিষ্ঠিত ইন্টারনেট সম্পত্তি
সেলিম জানোন

সেলিম জানোন (; ২৮ ডিসেম্বর ১৯৩৩, গাজা, ফিলিস্তিন) হলেন একজন প্রবীণ ফিলিস্তিনি রাজনীতিবিদ। তিনি ১৯৯৩ সাল থেকে ফিলিস্তিন জাতীয় কাউন্সিলের চেয়ারম্যান হিসেবে দায়িত্ব পালন করছেন। জানোন ফাতাহ পার্টির অন্যতম প্রতিষ্ঠাতা এবং এর কেন্দ্রীয় কমিটির সদস্য ছিলেন।

জানোন ১৯৫৫ সালে কায়রো বিশ্ববিদ্যালয়ে আইন বিভাগে অধ্যয়ন শুরু করেন। তিনি ১৯৫৭ সালে আইনে ডিপ্লোমা এবং ১৯৫৮ সালে রাজনীতি ও অর্থনীতিতে ডিপ্লোমা অর্জন করেন। তিনি ১৯৯৬ সালে গাজায় অনুষ্ঠিত ২১তম অধিবেশনে ফিলিস্তিন জাতীয় কাউন্সিলের সভাপতি নির্বাচিত হন। তিনি ২০১০ সালের মার্চ মাসে আরব পার্লামেন্টের ১৬তম কংগ্রেসে আবর্তিত সভাপতিত্ব পদ গ্রহণ করেন।

তথ্যসূত্র

বহিঃসংযোগ 

 
 Photograph on The Jordan Times

ফাতাহ সদস্য
১৯৩৩-এ জন্ম
ফিলিস্তিনি রাজনীতিবিদ
২০২২-এ মৃত্যু
জামাল আনোয়ার

জামাল আনোয়ার (জন্ম ৩১ ডিসেম্বর ১৯৯০) একজন পাকিস্তানি প্রথম-শ্রেণীর ক্রিকেটার। তিনি একজন উইকেটরক্ষক - ব্যাটসম্যান যিনি ডান হাতে ব্যাট করেন। তিনি রাওয়ালপিন্ডি র‍্যামস, ফেডারেল এরিয়াস এবং হাবিব ব্যাংকের প্রতিনিধিত্ব করেছেন। তিনি পাকিস্তান অনূর্ধ্ব-১৯ এবং পাকিস্তান অনূর্ধ্ব -২৫-এর হয়ে খেলেছেন।

জানুয়ারী ২০২১ সালে, তাকে ২০২০-২১ পাকিস্তান কাপের জন্য নর্দানের দলে নাম ঘোষণা করা হয়েছিল।

তথ্যসূত্র

বহিঃসংযোগ 

 

উইকেট-রক্ষক
পেশাওয়ার জালমির ক্রিকেটার
রাওয়ালপিন্ডি রামসের ক্রিকেটার
শিয়ালকোটের ক্রিকেটার
হাবিব ব্যাংক লিমিটেডের ক্রিকেটার
রাওয়ালপিন্ডির ক্রিকেটার
পাকিস্তানি ক্রিকেটার
জীবিত ব্যক্তি
রাওয়ালপিন্ডি থেকে আগত ক্রিকেটার
১৯৯০-এ জন্ম
শ্রী শ্রী রাধা কৃষ্ণ মন্দির, স্প্যানিশ ফোর্ক

শ্রী শ্রী রাধা কৃষ্ণ মন্দির মার্কিন যুক্তরাষ্ট্রের ইউটা রাজ্যের উটাহ কাউন্টিতে অবস্থিত।  এই মন্দিরের হোলি উৎসব সবচেয়ে জনপ্রিয়।

ইতিহাস 

শ্রী শ্রী রাধা কৃষ্ণ মন্দিরের পিছনের ইতিহাসের মূলে রয়েছে আন্তর্জাতিক কৃষ্ণভাবনামৃত সংঘ (ইসকন) এর নিবেদিত সদস্য এবং তাদের ধর্ম ও ভারতীয় সংস্কৃতি সম্পর্কে বিস্তৃত বিশ্বে সচেতনতা আনার জন্য তাদের প্রচেষ্টা।  এই আন্দোলনের প্রভাব হাজার হাজার বছর আগে কৃষ্ণকে ঘিরে মৌলিক বিশ্বাসের সাথে এবং স্বামী প্রভুপাদের মতো কৃষ্ণচেতনার আধুনিক সমর্থকদের কাছেও খুঁজে পাওয়া যায়।
চারু দাসের প্রচেষ্টায় ইসকন কর্তৃক ১৬ ফেব্রুয়ারি ১৯৯৮ সালে মন্দিরের নির্মাণ কাজ শুরু হয়।

চিত্রসম্ভার

তথ্যসূত্র

বহিঃসংযোগ 

 Sri Sri Radha Krishna Temple (Spanish Fork)

রাধাকৃষ্ণ মন্দির
ইউটার হিন্দু মন্দির
২০শ শতাব্দীর হিন্দু মন্দির
আন্তর্জাতিক কৃষ্ণভাবনামৃত সংঘের মন্দির
কৃষ্ণ মন্দির
সৌরভ শুক্লা

সৌরভ শুক্লা (জন্ম: ৫ই মার্চ ১৯৬৩) একজন ভারতীয় অভিনেতা, চিত্রনাট্যকার ও চলচ্চিত্র পরিচালক, যিনি হিন্দি চলচ্চিত্রে কাজ করেন। তিনি সত্য (১৯৯৮),  যুবা (২০০৪),  জলি এলএলবি ২ (২০১৭) ও রেইড (২০১৮) চলচ্চিত্রে তার অভিনয়ের জন্য পরিচিত।

২০১৪ সালে তিনি জলি এলএলবি-তে তার ভূমিকার জন্য শ্রেষ্ঠ পার্শ্ব অভিনেতার বিভাগে জাতীয় চলচ্চিত্র পুরস্কার জিতেছেন।

তথ্যসূত্র

বহিঃসংযোগ
 

জীবিত ব্যক্তি
১৯৬৩-এ জন্ম
ভারতীয় চলচ্চিত্র অভিনেতা
ভারতীয় টেলিভিশন অভিনেতা
দিল্লির অভিনেতা
ভারতীয় মঞ্চ অভিনেতা
ভারতীয় পুরুষ চিত্রনাট্যকার
হিন্দি ভাষার চলচ্চিত্র পরিচালক
দিল্লি বিশ্ববিদ্যালয়ের প্রাক্তন শিক্ষার্থী
হিন্দি চলচ্চিত্র অভিনেতা
হিন্দি চিত্রনাট্যকার
শ্রেষ্ঠ পার্শ্ব অভিনেতা বিভাগে জাতীয় চলচ্চিত্র পুরস্কার (ভারত) বিজয়ী
শ্রেষ্ঠ পার্শ্ব অভিনেতা বিভাগে স্ক্রিন পুরস্কার বিজয়ী
অবন্তীকুমার সান্যাল

অবন্তীকুমার সান্যাল (৯ ফেব্রুয়ারি ১৯২৩ - ২০ ডিসেম্বর ২০০৭) বাংলাদেশের ফরিদপুর জেলার কোড়কদীতে জন্মগ্রহণ করেন। বাবা অপূর্বদাস সান্যাল ও মা সরযুবালা দেবী। অবন্তীকুমারের প্রধান পরিচয় ফরাসি সাহিত্যের অনুবাদক ও গবেষক হিসেবে। রম্যাঁ রলাঁ বিষয়ে সম্ভবত তিনিই গভীরতম গবেষণা করেছেন বাংলাভাষী অঞ্চলে। বিপুল সংখ্যক গ্রন্থের প্রণেতা। সুখ্যাত 'পরিচয়' পত্রিকা সম্পাদনার সঙ্গে যুক্ত ছিলেন।

শিক্ষা 
ফরিদপুরের স্কুল থেকে ম্যাট্রিক এবং চট্রগ্রামের কলেজ থেকে আইএ পাস করে তিনি কলকাতায় যান ১৯৩৯ সালে। ভর্তি হন স্কটিসচার্চ কলেজে। ১৯৪১ সালে প্রথম বিভাগে প্রথম হয়ে বাংলায় সান্মানিক স্নাতক হন। দুই বছর পর কলকাতা বিশ্ববিদ্যালয় থেকে প্রথম বিভাগে দ্বিতীয় হয়ে এম এ পাস করেন। কর্মজীবন শুরু করেন বর্ধমান রাজ কলেজে, পরে কলেজের অধ্যক্ষ পদে আসীন হন। ঐ কলেজে অধ্যাপনা কালেই অতিথি অধ্যাপক হিসাবে বর্ধমান বিশ্ববিদ্যালয়ে বাংলা বিভাগেও পড়াতেন।

গ্রন্থাবলী

গদ্য ও গবেষণা 
 রবীন্দ্রনাথের গদ্যরীতি (১৯৭০),
 প্রাচীন নাট্যপ্রসঙ্গ (১৯৭২)
 বাংলা নাটকের প্রথম পর্ব (১৯৮৬)
 বাবু (১৯৮৭)
 ফরাসি বিপ্লব (১৯৮৯)
 প্রসঙ্গ: রম্যাঁ রলাঁ (১৯৯১)
 ভারতীয় কাব্যতত্ত্ব (১৯৯৫)
 কবির অভিনয় (১৯৯৬)
 বাংলার আদি মধ্যযুগ (১৯৯৯)
 রামকৃষ্ণ-বিবেকানন্দ ও রম্যাঁ রলাঁ (২০০২)
 চৈতন্যদের: ইতিহাস ও অবদান (২০০২)

অনুবাদ 
 অন্নদাতা (রচনা: কৃষাণ চন্দ (১৯৪৫)
 শেষ সীমান্ত (রচনা: হাওয়াড ফাস্ট (১৯৪৫)
 ধীর প্রবাহিনী ডন (রচনা: মিখাইল সলোকভ (১৯৫৯)
 ভিয়েতনামের স্পন্দন (রচনা: নাম কাও (১৯৭০)
 ভারতবর্ষ (রচনা: রম্যাঁ রলাঁ (১৯৭৬)
 শরতের রেশম গুটি (রচনা: মাওতুন (১৯৮২)
 জেলখানার কড়চা (রচনা: হো চি মিন (১৯৮৩)
 মস্কোর দিনলিপি (রচনা: রম্যাঁ রলাঁ (১৯৯৫)।

সম্পাদনা 
 হাজার বছরের প্রেমের কবিতা (১৯৬০)
 চৈতন্যচরিতামৃত (১৯৬৯)
 চৈতন্যভাগবত (১৯৭৩)

অপ্রকাশিত 
তাঁর অপ্রকাশিত প্রবন্ধের দীর্ঘ তালিকায় অনেকগুলো রয়েছে ফরাসি সাহিত্য এবং রম্যাঁ রলাঁ সম্পর্কিত। ‘গানে গানে পারী কম্যুন’, ‘ লা মার্সেইজ ও ইনটারন্যাশনাল’, ‘ফরাসি বিপ্লবের প্রতিধ্বনি, বাংলাদেশ’, ‘রম্যাঁ রলাঁর অতিথি মহাত্মা গান্ধী’, ‘ফরাসি প্রতিরোধ ও কবিতা: আরাগঁ ও এল্যুয়ার’ ইত্যাদি।

মৃত্যু 
২০০৭ সালের ২০ ডিসেম্বর অবন্তীকুমার সান্যাল ইহলোক ত্যাগ করেন।

বহিঃসংযোগ 
 Of Abantikumar Sanyal and Romain Rolland

তথ্যসূত্র 

১৯২৩-এ জন্ম
২০০৭-এ মৃত্যু
বাংলাদেশী সাহিত্যিক
বাংলাদেশী অনুবাদক
বাংলাদেশী সম্পাদক
কলকাতা বিশ্ববিদ্যালয়ের প্রাক্তন শিক্ষার্থী
ফরিদপুর জেলার ব্যক্তি
বেলজীয় ফরাসি

বেলজীয় ফরাসি ( ) হল ফরাসি ভাষার একটি বৈচিত্র্য যা ওয়ালুন, পিকার, শঁপনোয়া ও লর‍্যাঁর মতো অইল ভাষাসমূহের পাশাপাশি বেলজিয়ামের ফরাসি সম্প্রদায়ের মধ্যে মূলত কথিত হয়। বেলজিয়ামে কথ্য ফরাসি ফ্রান্স বা সুইজারল্যান্ডের ফরাসি থেকে খুব বেশি আলাদা নয়। এটিকে ফ্রান্সে প্রত্নতাত্ত্বিক হিসেবে বিবেচিত কিছু পরিভাষার ব্যবহার এবং সেই সাথে ওয়ালুন, পিকার ও ওলন্দাজের মতো ভাষা থেকে ধার করা শব্দগুলোর দ্বারা চিহ্নিত করা হয়।

ওলন্দাজ ও জর্মনের পাশাপাশি বেলজিয়ামের তিনটি দাফতরিক ভাষার একটি হল ফরাসি। এটি দেশটির জনসংখ্যার প্রায় ৪৫% দ্বারা স্থানীয়ভাবে কথিত হয়, প্রাথমিকভাবে ওয়ালোনিয়ার দক্ষিণাঞ্চল এবং ব্রাসেলস-রাজধানী অঞ্চলে।

প্রভাব 
ওয়ালোনিয়ার বিভিন্ন অঞ্চলে ঐতিহ্যগতভাবে বেশ কিছু অইল ভাষা কথিত হলেও ১৩শ শতকে সাহিত্যের আঞ্চলিক ভাষা হিসেবে ফরাসি আবির্ভূত হয়। এটি ছিল বিগত কয়েক শতাব্দী ধরে এই অঞ্চলে প্রবল ফরাসি সাংস্কৃতিক প্রভাবের ফলস্বরূপ। স্থানীয় ভাষার বৈচিত্র্য ওয়ালোনিয়ায় ফরাসি ভাষাকে প্রভাবিত করেছে, বিশেষত ওয়ালুন, পিকার, শঁপনোয়া ও লর‍্যাঁ ভাষার শব্দাবলি স্থানীয় ফরাসি বৈচিত্রটিতে প্রবেশের মাধ্যমে। ২০শ শতক পর্যন্ত ওয়ালুন ছিল ওয়ালোনিয়ার সংখ্যাগরিষ্ঠ ভাষা এবং বেশিরভাগ বক্তা ফরাসি ও ওয়ালুনে দ্বিভাষী ছিল।

ওয়ালোনিয়ায় কথ্য ফরাসি স্থানীয় ভাষাগুলোর দ্বারা প্রভাবিত হলেও ব্রাসেলসে কথিত রূপটি ওলন্দাজ ভাষা দ্বারা প্রভাবিত ছিল, বিশেষ করে স্থানীয় ব্রাবান্টীয় উপভাষা দ্বারা। ভৌগোলিকভাবে ফ্ল্যান্ডার্স অঞ্চলে অবস্থিত শহরটি মূলত শুধু ওলন্দাজ ভাষায় কথা বলত। যাই হোক, ১৯শ শতকে ধীরে ধীরে ফরাসায়ন শুরু হয় ও শতাব্দীর শেষের দিকে তীব্রতর হয় এবং ২০শ শতক জুড়ে চলতে থাকে। আজ অনেক ওলন্দাজ অভিব্যক্তি ফরাসি ভাষায় অনুবাদ করা হয়েছে এবং ব্রাসেলস অঞ্চলে ভাষায় ব্যবহৃত হয়।

ধ্বনিতত্ত্ব

শব্দভাণ্ডার

ব্যাকরণ

আরও দেখুন 
 বেলজিয়ামের ভাষা
 ফ্লেমিশ ভাষা
 ওয়ালুন ভাষা

তথ্যসূত্র

বহিঃসংযোগ 

 Dictionnaire des belgicismes: বেলজীয়বাদের অভিধান।

ফরাসি ভাষা
বেলজিয়ামের ভাষা
ফরাসি উপভাষা
আল-কাওয়াকিব আল-দারারি ফী শারহি সহীহ আল-বুখারী

আল-কাওয়াকিব আল-দারারি ফী শারহি সহীহ আল-বুখারী: এটি মুহাম্মদ বিন ইউসুফ বিন আলী বিন সাঈদ শামসুদ্দীন কিরমানি (মৃত্যু: ৭৮৬ হিজরি) দ্বারা রচিত একটি বই, খণ্ড সংখ্যা ২৫।

এতে সহীহ আল-বুখারির উপর একটি চমৎকার ব্যাখ্যা রয়েছে। লেখক হাদিস ও এর মধ্যে যে অর্থ আসতে পারে সেসব ও বর্ণনাকারীদের নাম ব্যাখ্যা করেছেন। অনেক ব্যাকরণগত ও অলঙ্কারিক বিষয় বইটিকে ভাষার ক্ষেত্রেও একটি উল্লেখ করে তোলে।

তথ্যসূত্র 

হাদিস সংকলন
ইসলাম
অবচিত চিত্র সিনট্যাক্স ব্যবহার করা পাতা
গাধিমাই উৎসব

গাধিমাই উৎসব হলো ধর্মীয় উৎসব যা নেপালে প্রতি পাঁচ বছরে রাজধানী কাঠমান্ডু থেকে প্রায় ১৬০ কিলোমিটার (৯৯ মাইল) দক্ষিণে এবং শহর থেকে প্রায় ৭ কিলোমিটার (৪.৩ মাইল) পূর্বে বারা জেলার বারিয়ারপুরের গাধিমাই মন্দিরে অনুষ্ঠিত হয়। মূলত মাধেসি জনগণ এটি উদযাপন করে। শক্তির দেবী গাধিমাইকে সন্তুষ্ট করার লক্ষ্যে এই অনুষ্ঠানে মহিষ, শুকর, ছাগল, মুরগি ও কবুতর সহ অন্যান্য অনেক পশুদের বৃহৎ আকারে বলিদান করা হয়। লোকেরা নারকেল, মিষ্টি, লাল রঙের জামাকাপড় ইত্যাদিও দেয়। উৎসবটিকে বিশ্বের বৃহত্তম পশুবলি অনুষ্ঠান হিসেবে বর্ণনা করা হয়েছে।

এটি অনুমান করা হয় যে ২০০৯ সালের গাধিমাই উৎসবের সময় ২৫০,০০০ পশুবলি দেওয়া হয়েছিল। ২০১৫ সালে, এটি ভুলভাবে রিপোর্ট করা হয়েছিল যে নেপালের মন্দির ট্রাস্ট উৎসবে সমস্ত ভবিষ্যতের পশুবলি বাতিল করার পরিকল্পনা করেছে।

উৎসব
দুই শতাব্দীরও বেশি সময় ধরে এই উৎসবে লক্ষাধিক লোক অংশগ্রহণ করে। কথিত আছে যে, এই উৎসবের উৎপত্তি হয়েছিল যখন সামন্ত প্রভু ভগবান চৌধুরী স্বপ্ন দেখেছিলেন যে তিনি জেল থেকে মুক্ত হওয়ার জন্য দেবী গাধিমাইকে রক্ত ​​বলি দিতে পারেন। উৎসবের সময় পশুবলি নেপাল ও ভারতের লোকদের আকর্ষণের কেন্দ্রবিন্দুর বিষয় হয়ে ওঠে।

তথ্যসূত্র

প্রাণী উৎসব বা আচার
পশুবলি
প্রাণিকল্যাণ
নেপালের উৎসব
হিন্দু উৎসব
নেপালের হিন্দু উৎসব
এবার তোর মরা গাঙে বান এসেছে

এবার তোর মরা গাঙে বান এসেছে একটি রবীন্দ্রসঙ্গীত। এটি একটি দেশাত্মবোধক গান। এটি ১৯০৫ খ্রিষ্টাব্দে (১৩১২ বঙ্গাব্দ) রচিত। এটির স্বরলিপিকার হলেন ইন্দিরা দেবী চৌধুরাণী। রবীন্দ্রনাথ ঠাকুর জীবিতকালে তাঁর স্বরচিত যে গানগুলো গ্রামোফোনে রেকর্ড করেছিলেন সেগুলোর মধ্যে এটি অন্যতম।

গানের কথা 
এবার তোর   মরা গাঙে বান এসেছে,     'জয় মা' ব'লে ভাসা তরী ॥

ওরে রে     ওরে মাঝি, কোথায় মাঝি,    প্রাণপণে, ভাই, ডাক দে আজি--

    তোরা  সবাই মিলে বৈঠা নে রে,           খুলে ফেল্‌ সব দড়াদড়ি ॥

    দিনে দিনে বাড়ল দেনা,   ও ভাই,   করলি নে কেউ বেচা কেনা--

                  হাতে নাই রে কড়া কড়ি।

    ঘাটে বাঁধা দিন গেল রে,     মুখ দেখাবি কেমন ক'রে--

             ওরে,   দে খুলে দে,   পাল তুলে দে,   যা হয় হবে বাঁচি মরি ॥

আরও দেখুন 
 রবীন্দ্রনাথ ঠাকুরের রেকর্ডকৃত গান ও কবিতার তালিকা

তথ্যসূত্র

বহিঃসংযোগ 

 গানটির স্বরলিপি

রবীন্দ্রসঙ্গীত
রবীন্দ্রনাথ ঠাকুর রচিত গান
বাংলা ভাষার গান
বাংলা দেশাত্মবোধক গান
অমিত খত্রী

অমিত খত্রী , অমিত নামে পরিচিত, একজন ভারতীয় রেসওয়াকার যিনি ১০,০০০ মিটার হাঁটার প্রতিযোগিতা করেন।  কেনিয়ার নাইরোবিতে অনুষ্ঠিত ২০২১ সালের বিশ্ব অ্যাথলেটিক্স অনূর্ধ্ব চ্যাম্পিয়নশিপে তিনি রৌপ্য পদক জিতেছিলেন।

আরো দেখুন 

 হেরিস্টোন ওয়ানিওনি
 শৈলী সিং

তথ্যসূত্র

বহিঃসংযোগ 

 বিশ্ব অ্যাথলেটিক্সে অমিত
 ভারতের অ্যাথলেটিক্স ফেডারেশনে অমিত

হরিয়ানার মল্লক্রীড়াবিদ
হরিয়ানার ব্যক্তি
জীবিত ব্যক্তি
২০০৩-এ জন্ম
কমনওয়েলথ গেমসে ভারতের প্রতিযোগী
ক্লোরামফেনিকল

ক্লোরামফেনিকল হলো একটি অ্যান্টিবায়োটিক যা অনেকগুলি ব্যাকটেরিয়া সংক্রমণের চিকিৎসার জন্য কার্যকর। এর মধ্যে কনজাংক্টিভাইটিসের চিকিৎসার জন্য চোখের মলম হিসাবে ক্লোরামফেনিকল ব্যবহৃত হয়। মুখের মাধ্যমে বা শিরায় ইনজেকশন দিয়ে, এটি মেনিনজাইটিস, প্লেগ, কলেরা এবং টাইফয়েড জ্বরের চিকিৎসায় ব্যবহৃত হয়। মুখের মাধ্যমে বা ইনজেকশন দ্বারা এর ব্যবহার শুধুমাত্র তখনই সুপারিশ করা হয় যখন অন্য কোনো নিরাপদ অ্যান্টিবায়োটিক ব্যবহার করা যায় না। চিকিৎসা চলাকালে প্রতি দুই দিনে রক্তে ওষুধের মাত্রা এবং রক্তকণিকার মাত্রা উভয়ই পর্যবেক্ষণ করার পরামর্শ দেওয়া হয়।

সাধারণ পার্শ্বপ্রতিক্রিয়ার মধ্যে রয়েছে অস্থি মজ্জা দমন, বমি বমি ভাব এবং ডায়রিয়া। অস্থি মজ্জা দমনের ফলে মৃত্যু হতে পারে। পার্শ্ব প্রতিক্রিয়া ঝুঁকি কমাতে চিকিৎসার সময় যতটা সম্ভব কমানো উচিত। যাদের যকৃত বা বৃক্কে সমস্যা আছে তাদের ক্ষেত্রে অবশ্য কম ডোজ প্রয়োজন হতে পারে। ছোট বাচ্চাদের ক্ষেত্রে গ্রে বেবি সিনড্রোম নামে পরিচিত একটি অবস্থা দেখা দিতে পারে যার ফলে পেট ফুলে যায় এবং নিম্ন রক্তচাপ হয়। গর্ভাবস্থার শেষের দিকে এবং বুকের দুধ খাওয়ানোর সময় এটির ব্যবহার সাধারণত সুপারিশ করা হয় না। ক্লোরামফেনিকল হল একটি ব্রড-স্পেকট্রাম অ্যান্টিবায়োটিক যা সাধারণত প্রোটিনের উৎপাদন বন্ধ করার মাধ্যমে ব্যাকটেরিয়ার বৃদ্ধি বন্ধ করে দেয়।

১৯৪৭ সালে স্ট্রেপ্টোমাইসেস ভেনিজুয়েলা থেকে আলাদা করার  পর এই অ্যান্টিবায়োটিকটি আবিষ্কৃত হয়। ১৯৪৯ সালে এর রাসায়নিক গঠন চিহ্নিত করা হয়েছিল। এটি বিশ্ব স্বাস্থ্য সংস্থার প্রয়োজনীয় ওষুধের তালিকায় রয়েছে । এটি জেনেরিক ওষুধ হিসেবে পাওয়া যায়।

চিকিৎসায় ব্যবহার
ক্লোরামফেনিকলের মূল ব্যবহার ছিল টাইফয়েডের চিকিৎসায়, কিন্তু এখন প্রায় সার্বজনীন একাধিক ওষুধ-প্রতিরোধী সালমোনেলা টাইফির উপস্থিতিতে এটি খুব কমই ব্যবহৃত হয়।
 
নিম্ন-আয়ের দেশগুলিতে, বিশ্ব স্বাস্থ্য সংস্থা  মেনিনজাইটিসের চিকিৎসার জন্য শুধুমাত্র ক্লোরামফেনিকলকে প্রথম সারির হিসাবে সুপারিশ করে না। তবে স্বীকৃতি দেয় যে যদি কোনও বিকল্প অ্যান্টিবায়োটিক না থাকে তবে এটি সতর্কতার সাথে ব্যবহার করা যেতে পারে।

গত দশকে ক্লোরামফেনিকলকে বহু ওষুধ-প্রতিরোধী গ্রাম পজিটিভ অণুজীবের কারণে (ভ্যানকোমাইসিন প্রতিরোধী এন্টারোকোকি সহ) পদ্ধতিগত সংক্রমণের বিরুদ্ধে সম্ভাব্য একটি পুরানো এজেন্ট হিসাবে পুনর্বিবেচনা করা হয়েছে। ইন ভিট্রো ডেটাতে ক্লোরামফেনিকল ব্যবহারের ক্ষেত্রে বেশিরভাগ (> ৮০%) ভ্যানকোমাইসিন প্রতিরোধী ই. ফেসিয়াম স্ট্রিয়ানের বিরুদ্ধ কার্যকলাপের প্রমাণ পাওয়া গেছে।

পার্শ্বপ্রতিক্রিয়া

কার্যপদ্ধতি

ইতিহাস

তথ্যসূত্র

Drugboxes which contain changes to watched fields
বিশ্ব স্বাস্থ্য সংস্থার অপরিহার্য ঔষধ
ডাইঅল
হালগ্লার দোসলুগু (বাকু মেট্রো)

হালগ্লার দোসলুগু বাকু মেট্রোর একটি স্টেশন। এটি ২৮ এপ্রিল ১৯৮৯ সালে উদ্বোধন করা হয়।

ইতিহাস 
এটি বাকু সোভিয়েত-আহমেদলি সড়ক বসতি এলাকায় "আহমেদলি" স্টেশনের সাথে একই দিনে উদ্বোধন করা হয়েছিল। এটি সোভিয়েত শাসনামলে চালু হওয়া শেষ দুটি স্টেশনগুলির মধ্যে একটি।

গঠন 
স্টেশনটি তার মূল স্থাপত্য শৈলীর কারণে অনন্য।  সাদা মার্বেল দিয়ে তৈরি পলিহেড্রাল কলামগুলি ঐতিহ্যগত স্থাপত্যের ঘনিষ্ঠতার জন্য আলাদা।  প্রতিটি মুখ অন্যটির সাথে অ্যালুমিনিয়াম স্ট্রিপের গভীর স্তর দ্বারা সংযুক্ত থাকে, যা কলামগুলিকে সরু করে তোলে।  স্তম্ভের ক্যাপিটালগুলির খোলা ফুলের আকারের সাথে বৃত্তাকার সাদা সিলিং উপাদানের বিপরীতে দাঁড়িয়ে, এটি সাদা আকাশের সাথে মিলিত হয়ে অনন্তকাল লাভ করে বলে মনে হয়।

গোলাকার সিলিং হ্যাঙ্গারগুলি একে অপরের সাথে বিশাল শ্বেত পাথরের বিম দ্বারা সংযুক্ত।  একটি বৃত্তাকার সোনার আংটিতে নিমজ্জিত ল্যাম্পগুলি, সিলিং এর আরও গভীরে অবস্থিত, একটি মহাজাগতিক ছাপ তৈরি করে এবং এই দৃশ্যটিকে আরও মহিমান্বিত করে।  প্রতিটি আলোকিত সিলিং রিংয়ের মধ্যে দুটি কলাম জয়েন্ট রয়েছে এবং সেগুলি সিলিং প্রস্থ জুড়ে চলমান আরও তিনটি সাদা বিম দ্বারা সম্পূর্ণ হয়।  সেই বিমগুলো স্টেশন রোডের দেয়ালে লেগে আছে।

ল্যাম্প রিংগুলির কলামগুলি তাদের গোলাপ দিয়ে মেঝের গ্রানাইট স্তরের সম্পূর্ণ রচনাটি সম্পূর্ণ করে।  আলোকিত হলে, এই ল্যান্ডস্কেপটি তার সমস্ত উজ্জ্বলতা, সোনালি-সাদা প্রভাব সহ প্রশস্ততার ছাপ দেয়।  এই আলো স্টেশন ট্র্যাকের দিকে দুধের রঙে পরিবর্তিত হয়ে দুটি রূপকথার জগতের স্বপ্নকে একত্রিত করে।

গাঢ় গ্রানাইট এবং হালকা রঙের মার্বেল মুখোমুখি কাজে ব্যবহার করা হয়েছিল।  স্টেশনের রাস্তার দেয়ালের মার্বেল স্তরটি থিমের পরিপূরক করার জন্য স্বর্ণের আলংকারিক উপাদান দিয়ে সজ্জিত করা হয়েছে, যা সামগ্রিক থিম এবং রঙের পরিকল্পনার পরিপূরক।

প্ল্যাটফর্ম থেকে ভেস্টিবুলে যাওয়ার দুটি প্রস্থানের একটিতে দুটি "ET-5M" টাইপের এসকেলেটর রয়েছে।

স্টেশনে প্রবেশকারী ট্রেনগুলিতে, সুরকার তোফিগ গুলিয়েভের "বখতিয়ার" চলচ্চিত্রের "আজিজ দোস্ত" গানের একটি খণ্ড বাজানো হয়।

আরও দেখুন 
 বাকু মেট্রো স্টেশনসমূহের তালিকা
 বাকু মেট্রো

তথ্যসূত্র 

বাকু মেট্রো স্টেশন
১৯৮৯-এ চালু হওয়া রেলওয়ে স্টেশন
১৯৮৯-এ আজারবাইজানে স্থাপিত
১৯৮৯-এ চালু রেলওয়ে স্টেশন